એપલના સીઈઓ ટિમ કૂકે આશા વ્યક્ત કરી છે કે ભારત સરકાર ક્યારેક તો એપલને તેના સ્ટોર્સ સ્થાપવાની મંજૂરી આપશે. તેમણે ભારતમાં આર્થિક સુધારાની પ્રશંસા કરી હતી અને કહ્યું હતું કે તેઓ ભારત અંગે ખુબ જ બુલીશ છે. એપલે ગુરુવારે તેના ત્રિમાસિક ગાળાના પરિણામ જાહેર કર્યા જે દરમિયાન એપલને ભારતમાં અન્ય દેશોની સરખામણીમાં ગેરલાભ થયો છે કે કેમ તેવો સવાલ પૂછાયો હતો. તેના જવાબમાં ટિમ કૂકે કહ્યું હતું કે ‘ભારત સરકાર સાથે અમારી ખૂબ જ ફળદાયી વાટાઘાટ થઈ હતી અને મને આશા છે કે ક્યારેક તો તેઓ ભારતમાં અમને સ્ટોર્સ સ્થાપવાની મંજૂરી આપશે. અમારી ચર્ચા ચાલુ છે અને સારી રીતે થઈ રહી છે.’